
	Μουσική εκδήλωση
Crossroads
Μικαέλλα Παπαχρυσάνθου

στο Σπίτι της Κύπρου

Την Πέμπτη 15 Φεβρουαρίου 2018 πραγματοποιήθηκε στο Σπίτι της Κύπρου, η μουσική εκδήλωση «Crossroads» της Μικαέλλας Παπαχρυσάνθου.
Τους παρευρισκομένους καλωσόρισε στο Σπίτι της Κύπρου η Λειτουργός κ. Νίκη Μιχαηλίδου.

Συμμετείχαν η Μικαέλλα Παπαχρυσάνθου, φωνή-πιάνο, ο Στέφανος Δορμπαράκης, φωνή-κανονάκι και ο Χρήστος Δαλιάνης, φωνή-βιολί.

Τη βραδιά τίμησε μελωδικά με την παρουσία του ο τελευταίος ερμηνευτής του Μάνου Χατζιδάκι, ο καταξιωμένος Βασίλης Γισδάκης.

Η Μικαέλλα Παπαχρυσάνθου μαζί με τους εξαιρετικούς και καταξιωμένους μουσικούς Στέφανο Δορμπαράκη, και Χρήστο Δαλιάνη,  ξετύλιξαν το μουσικό κουβάρι που οδηγεί στο πολιτισμικό μας αμάλγαμα.  Ήχοι Ανατολής μα και Δύσης, ήχοι Ελλάδας, ήχοι γνώριμοι, δικοί μας ήχοι σε μια συνάντηση – σταυροδρόμι. 
Παρουσιάστηκαν επίσης τα κομμάτια από την πρώτη δισκογραφική δουλειά της Μικαέλλας Παπαχρυσάνθου η οποία φέρει τον τίτλο «ΑΝΑΤΟΛΕΣ», σε στίχους και μουσική Ανδριανής  Ζαγγανά.

Η Μικαέλλα Παπαχρυσάνθου διακρίθηκε με το Βραβείο Μουσικής του Θεατρικού Οργανισμού Κύπρου ΘΟΚ.
16 Φεβρουαρίου 2018

